BEQUES PER A L'ALUMNAT DEL MÀSTER DE FORMACIÓ PERMANENT EN TRIBUTACIÓ (CURS 2023/2024) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49252)
  + [Valencià](/va/acuerdo/49072)






Selector de idioma

Leer

* [Español](/es/acuerdo/49399)
* [Valencià](/va/acuerdo/49868)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES PER A L'ALUMNAT DEL MÀSTER DE FORMACIÓ PERMANENT EN TRIBUTACIÓ (CURS 2023/2024)[Butlletí Oficial Universitat d'Alacant](/ca/Publicacion)
===============================================================================================================================================

Secretaria General

Butlletí Oficial Universitat d'Alacant





BEQUES PER A L'ALUMNAT DEL MÀSTER DE FORMACIÓ PERMANENT EN TRIBUTACIÓ (CURS 2023/2024)

Data d'aprovació
:   13/03/2024

Data de publicació
:   14/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/49160)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49778)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49813)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES PER A L'ALUMNAT DEL MÀSTER DE FORMACIÓ PERMANENT EN TRIBUTACIÓ (CURS 2023/2024)&url=https://www.boua.ua.es/va/acuerdo/49643)

**Títol:** BEQUES PER A L'ALUMNAT DEL MÀSTER DE FORMACIÓ PERMANENT EN TRIBUTACIÓ (CURS 2023/2024)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 13 de març de 2024

BEQUES PER A L'ALUMNAT DEL MÀSTER DE FORMACIÓ PERMANENT EN TRIBUTACIÓ (CURS 2023/2024)

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de dos mitges beques per a l'alumnat del màster de formació permanent en Tributació.

2.    Requisits de les persones beneficiàries

Podrà sol·licitar la condició de beneficiari i obtindre aquesta beca l'alumnat que:

·         Estiga matriculat de totes les assignatures del màster de formació permanent en Tributació en el curs 2023/2024.

3.    Nombre i dotació de les beques

Es concedirà un nombre màxim de dos mitges beques, i l'assignació serà distribuïda fins a un màxim de 2.325,00 € cadascuna..

4.    Termini i procediment de presentació de sol·licituds

4.1 Termini de presentació

El termini per a sol·licitar la beca estarà obert del 14 de març al 18 de març de 2024 fins a les 23.59 h.

4.2 Procediment de presentació

La documentació es presentarà per correu electrònic a l'adreça [mdpxoh.bhasygzvhzf@lc.sr](mailto:hziapi.pmuqnorgpbn@sj.ab) amb el títol d'assumpte "Beques MeT".

S'hi adjuntarà la següent documentació (\*):

·         Expedient acadèmic de les titulacions universitàries (finalitzades o en curs) amb data de 31/12/2023.

·         Declaració de l'IRPF 2022 de tots els membres de la unitat familiar o, en cas de no haver-la presentat, certificat de rendes de l'AEAT.

·         Documentació que acredite els mèrits de l'apartat 3. Currículum que es detallen en la base 5. Criteris d'adjudicació.

(\*) No és necessari presentar documentació que ja estiga en poder de la UA, encara que la persona interessada pot aportar-la-hi si ho desitja. Si no s'hi adjunta, la persona interessada haurà d'indicar en quina unitat administrativa es troba aquesta informació.

5.    Criteris d'adjudicació

L'assignació de beca es realitzarà seguint els criteris següents:

1. Expedient acadèmic de la titulació (puntuació màxima 1,70)

Nota mitjana de la titulació multiplicada per 0,17.

2. Expedient acadèmic específic de les assignatures afins al màster de formació permanent en Tributació (puntuació màxima 0,40)

En primer lloc, es calcularà la nota mitjana ponderada de les assignatures afins al màster de formació permanent en Tributació en funció del nombre de crèdits de cada assignatura:

(Nota assign. 1 x nombre crèd. assign. 1 + ... + Nota assign. n x nombre crèd. assign. n) / suma nombre crèd. assign.

En segon lloc, la referida nota mitjana es multiplicarà per un coeficient segons el nombre de crèdits totals de les assignatures afins:

|  |  |
| --- | --- |
| Coef. | nombre crèdots totals assign. |
| 1 | 12 <= nre. |
| 0,75 | 8 <= nre. < 12 |
| 0,5 | 4 <= nre. < 8 |
| 0,25 | 0 <= nre. < 4 |

El resultat anterior es multiplicarà per 0,04.

3. Currículum (puntuació màxima 0,40)

Es valoraran, exclusivament, els mèrits següents:

·   Per cada títol de llicenciat/graduat: 0,15.

·   Per cada títol de diplomat: 0,12.

·   Per cada títol de doctorat o màster universitari: 0,10.

·   Per premis al rendiment acadèmic en qualsevol títol anterior: 0,15.

4. Renda familiar (puntuació màxima 2,50)

En primer lloc, es calcularà la renda de la unitat familiar (vegeu la nota), que serà la suma de la BIG i BIA de tots els membres.

En segon lloc, es dividirà la renda de la unitat familiar entre el nombre de membres, i s'obtindrà així la renda familiar individual (RFI).

En funció de la RFI, es concediran els punts següents:

|  |  |
| --- | --- |
| Punts | RFI (€) |
| 2,5 | RFI < 5.000 |
| 2,25 | 5.000 <= RFI < 10.000 |
| 2 | 10.000 <= RFI < 15.000 |
| 1,75 | 15.000 <= RFI < 20.000 |
| 1,5 | 20.000 <= RFI < 25.000 |
| 1,25 | 25.000 <= RFI < 30.000 |
| 1 | 30.000 <= RFI < 35.000 |
| 0,75 | 35.000 <= RFI < 40.000 |
| 0,5 | 40.000 <= RFI < 45.000 |
| 0,25 | 45.000 <= RFI < 50.000 |
| 0 | 50.000 <= RFI |

Addicionalment, s'hi assignaran 0,15 punts per cada descendent a càrrec de la persona sol·licitant de la beca.

Nota: a l'efecte de la beca, es considerarà unitat familiar la integrada pels membres següents:

·   estudiant que sol·licita la beca

·   pares

·   germans solters menors de 25 anys (o majors de 25 anys amb discapacitat) que hi convisquen

·   avis que hi convisquen

Es considerarà que l'estudiant que sol·licita la beca no forma part de la unitat familiar anterior quan acredite fefaentment:

1r) Que no conviu amb els pares.

2n) Que no depén econòmicament dels pares.

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el màster de formació permanent en Tributació, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és la secretaria administrativa del màster de formació permanent en Tributació, contacte: [jrqehk.irghnsvxmax@az.ap](mailto:dykiai.nildpvbmskm@lk.jw).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedix la continuació del procediment, i se li requerirà perquè de conformitat amb la legislació de procediment administratiu comú esmene la falta o hi adjunte els documents preceptius, amb indicació que si no ho fera així se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La comissió encarregada de la valoració de les sol·licituds és la Comissió de Valoració del màster de formació permanent en Tributació.

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidència:

-       Director del màster de formació permanent en Tributació.

Secretaria:

-       Subdirector del màster de formació permanent en Tributació.

Vocals:

-       Responsable de pràctiques en empreses del màster de formació permanent en Tributació.

Els membres de la Comissió de Valoració firmaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web de l'Escola de Negocis, <https://www.enegocios.ua.es/>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 22 de març. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

8.    Marc legal i pressupostari

Aquesta convocatòria amb codi 2024SBV084 serveix de base reguladora i es troba recollida en la línia de subvenció 2024LS004 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 4.650 euros, serà sufragada amb càrrec al capítol IV orgànica 28572V6832 del pressupost de l'INSTITUT D'ECONOMIA INTERNACIONAL, CENTRE DE DESPESA 040700. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

9.    Obligacions, justificació de persones beneficiàries i pagament

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

·         Assistència a classe: el nombre de faltes d'assistència no justificades no podrà superar el 5% del total d'hores del màster.

El compliment d'aquesta obligació serà verificat pel màster de formació permanent en Tributació a partir del llistat d'assistència a classe.

A més, són obligacions de les persones beneficiàries l'acceptació i la justificació de l'ajuda, i les previstes en l'article 14 de Llei 38/2003, general de subvencions, entre les quals es troben:

a)        Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)        Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)         Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2 Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió mitjançant la comprovació dels requisits exigits per a concedre-la. La Universitat procedirà d'ofici al pagament de la subvenció concedida.

L'incompliment per part de la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça [ttg@no.wa](mailto:vae@qs.kh).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>.

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 12 de març de 2024

La rectora

PD de firma, la vicerectora d'Estudiants i Ocupabilitat

(Resolució de 22 de desembre de 2020)

ROSARIO FERRER CASCALES





[Carretera Sant Vicent del Raspeig s/n  
03965 Sant Vicent del Raspeig - Alacant  
 Tel. 54 896 3596 - Fax 67 659 1997](https://www.google.es/maps/@75.898649,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12559&trk=tyah&trkInfo=tarId%8C8339704081119%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)